जिस वक्त देशभर में समलैंगिकता निरोधक धारा 377 को लेकर संसद, न्यायपालिका और धर्मगुरुओं के बीच विचारोत्तेजक बहस छिड़ी हुई है, उसी वक्त खबर आई है, कि दुर्ग जिले के एक पूर्व पुलिस अधिकारी ने अपनी बेटी का स्वेच्छा से किया प्रेम विवाह न सह पाने पर अपना गुस्सा बेटी के पुतले का अंतिम संस्कार करके उतारा! प्रेम विवाह या समलैंगिकता से लेकर नरेगा तक पर उठ रहे तमाम वितंडों के पीछे का रहस्य एक ही है : जमीनी स्तर पर उतर रहा हमारा लोकतंत्र गावों और छोटे शहरों के राज-समाज से टकरा रहा है। यह बात संप्रग सरकार के आगे अगले चार वर्षो तक कुछ ऐसी चुनौतिया पेश करेगी, जो अन्य विकसित देशों के आगे शायद कभी नहीं उभरी होंगी।